Добри Чинтулов
Пълната луна ясно грей

chitanka.info

На Анастасия Д. Желязкова

Пълната луна ясно грей,

всичките хора весели,

мене не развеселява,

а само ме наскърбява.

Силната страст ме подканя,

свирчицата си да взема,

от дома да си изляза,

къмто надолу да ида.

Като из пътя аз вървях,

на дясна страна погладнах,

там светло място де беше,

прекрасна мома сън спеше.

Издание:

Добри Чинтулов. Стани, стани, юнак балкански

„Български писател“, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.